Formamida

Formamida konposatu organikoa da, HCONH2 formula duena, azido formikoaren amida dena. Likido gardena da. Disolbagarria da uretan, azetonatan, fenoletan eta dietil eterretan.

 Sintesia 
Formamida karbono(II) oxidoa amoniakoarekin erreakzionaraziz sintetizatzen da industrialki.

    CO + NH3 -> HCONH2

 Erabilera 
Formamida erreaktibo garrantzitsua industria kimikoan konposatu heteroziklikoak, produktu farmazeutikoak, fungizida eta pestizidak ekoizteko usatzen da besteak beste. Halaber, polimeroen sintesian eta prozesamenduan disolbatzaile gisa erabiltzen da.

 Biziaren eusle? 
Formamida uraren disolbatzaile alternatibo gisa proposatu izan da. Akaso bizitza jasateko gaitasuna izan lezake, gaur egun Lurrean dagoenarenaren beslelako biokimikariekin. Hidrogeno zianuroaren hidrolisiaren bidez eratzen da. Momentu dipolar handia izanik, bere solbatazio-propietateak urarenaren antzekoak dira.

 Erreferentziak